NEGYVENAMŲJŲ PATALPŲ ADRESU: BAŽNYČIOS G.17, VIEKŠNALIŲ K. LUOKĖS SEN, TELŠIŲ R. SAV.,   VIEŠO NUOMOS KONKURSO SĄLYGOS

2026-09-04

I. BENDROSIOS NUOSTATOS

Telšių rajono savivaldybės administracijos Luokės seniūnija (toliau – Nuomotojas) viešo konkurso būdu 10 metų laikotarpiui išnuomoja negyvenamąsias patalpas (pastato, kuriame yra patalpos, unikalus Nr. 7898-9016-2019, žymėjimas plane – 1C2b), pažymėtas indeksais: 1-22 (6,32 kv. m), 1-23 (2,06 kv. m),1-24 (1,54 kv. m), 1-26 (9,34 kv. m), 1-27 (15,70 kv. m), 1-28 (15,65 kv. m), bendras plotas – 50,61 kv. m, esančias Bažnyčios g. 17, Viekšnalių k., Luokės sen., Telšių r. sav.
1. Komercinei veiklai vykdyti. 
2. Pradinė 1 kvadratinio metro nuomos kaina 3,00 Eur per mėnesį.
3. Konkursas vyks 2026 metų rugsėjo 21 d. 10.00 val.
4. Konkurse gali dalyvauti visi suinteresuoti fiziniai arba juridiniai asmenys.
5. Su Konkurso laimėtoju bus sudaroma negyvenamųjų patalpų nuomos sutartis (toliau – Nuomos sutartis).
6. Dokumentai patalpų nuomos konkursui pateikiami lietuvių kalba.

II. PATALPŲ APRAŠYMAS IR APŽIŪRA

7. Nuomojamos patalpos, nurodytos 1 punkte, yra pastate adresu: Bažnyčios g. 17, Viekšnalių k., Luokės sen., Telšių r. sav.
Šias patalpas galima apžiūrėti šių metų rugsėjo 14 d. nuo 15.30 iki 16.00 val. (Pageidaujantys nurodytu laiku apžiūrėti patalpas, prieš vieną dieną telefonu (0 444) 43 147 informuoja Telšių rajono savivaldybės administracijos Luokės seniūniją.

III. NUOMOS SĄLYGOS

8. Konkursas vyks Telšių rajono savivaldybės administracijos Luokės seniūnijoje II aukšte 201 kab., Kuršėnų g. 1, Luokės mstl., Telšių r. sav.
9. Nuomos sutarties trukmė – 10 (dešimt) metų.
10. Konkurso laimėtojas patalpose, nurodytose 1 punkte, prieš tai suderinęs su Nuomotoju, turi teisę savo lėšomis įrengti reklamines paslaugų teikimo ir darbo laiko iškabas, laikydamasis vizualinės komercinės reklamos, viešųjų užrašų, iškabų ir skelbimų taisyklių reikalavimų.
11. Nuomininkas įsipareigoja:
11.1.  per 20 darbo dienų, savo lėšomis įregistruoti nuomos sutartį Nekilnojamojo turto
 registre;
11.2.  be nuomos mokesčio, mokėti kitus tiesioginius ir netiesioginius mokesčius, susijusius 
su patalpų naudojimu;
11.3. patalpų paprastąjį remontą, kapitalinį remontą, kuriuo patalpos pritaikomos Nuomininko veiklai, taip pat interjero įrengimo ir apdailos darbus atlikti Nuomininko lėšomis neatlygintinai;
11.4. patalpas naudoti tik pagal paskirtį, laikantis šios paskirties patalpoms keliamų priežiūros, priešgaisrinės saugos ir sanitarinių reikalavimų;
11.5. sumokėti nuomos ir kitus šių sąlygų 11.2 punkte nurodytus mokesčius ne vėliau kaip iki kito mėnesio 15 dienos;
 	    12. Nuomos sutarties šalys privalo laikytis šių sąlygų:
12.1.  nuomininkas neturi teisės subnuomoti išsinuomotas patalpas, kitaip perleisti jas
 naudoti tretiesiems asmenims be Savivaldybės tarybos sutikimo;
12.2.  nuomininkas privalo patalpas naudoti tik pagal sutartyje nurodytą paskirtį;
          12.3. nuomininkas, Sutartyje nustatytu laiku nesumokėjęs nuompinigių, moka 0,05 procento delspinigių (procentais nuo nesumokėtos nuompinigių sumos, nustatytos už kiekvieną pavėluotą dieną). Delspinigių sumokėjimas neatleidžia nuomininko nuo pagrindinės prievolės įvykdymo.
          12.4. be Nuomotojo rašytinio leidimo nuomininkas neturi teisės atlikti nuomojamų patalpų
ar jų dalies kapitalinio remonto, perplanavimo ir pertvarkymo (rekonstrukcijos), išskyrus patalpų einamojo remonto darbus;
          12.5. likus 2  mėnesiams iki nuomos sutarties termino pabaigos, Nuomininkas privalo
Nuomotojui raštu pranešti apie nuomojamų negyvenamųjų patalpų atlaisvinimą. Jei Nuomininkas laiku neperduoda patalpų, jam priskaičiuojamas nuomos mokestis, kol patalpos nebus atlaisvintos ir perduotos pagal aktą;
         12.6. nuomos sutarčiai pasibaigus, Nuomininkas ilgalaikį materialųjį turtą privalo grąžinti
Nuomotojui tokios būklės, kokias gavo, atsižvelgdamas į normalų nusidėvėjimą, arba sutartyje sulygtos būklės.

IV. PASIŪLYMŲ DALYVAUTI KONKURSE PATEIKIMAS IR JŲ REGISTRAVIMAS

            13. Negyvenamųjų patalpų nuomos konkurso dalyviai pasiūlymus pateikia užklijuotame voke  iki 2026 m. rugsėjo 18 d.  15.00 val. (įskaitytinai) adresu Kuršėnų g. 1, Luokės mstl., Telšių r. sav. (Luokės seniūnijos specialistei Aistei Gedvilienei, II aukštas,  kabineto Nr. 201 kab.). Ant voko turi būti užrašyta  negyvenamųjų patalpų, kurių nuomos konkursas buvo skelbtas, pavadinimas, adresas ir nuoroda: „Negyvenamųjų patalpų, adresu Bažnyčios g. 17, Viekšnalių k., Luokės sen., Telšių r., nuomos konkursui“.
Papildoma informacija teikiama tel. Nr. 0 444 43147 arba mob. tel. Nr.+370 646 46089, el. p. aiste.gedviliene@telsiai.lt 
            14. Pretendentai į Kredito unijos banko sąskaitą LT915011300014003399 turi sumokėti pradinį įnašą, lygų paskelbtam 3 mėnesių pradiniam nuompinigių dydžiui – 455,49 euro.
15. Voke turi būti:
          15.1. paraiška, kurioje nurodomas konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, konkurso dalyvio ar jo įgalioto asmens banko sąskaitos, į kurią komisija turi pervesti grąžinamą pradinį įnašą, rekvizitai, kontaktinio asmens telefono numeris, elektroninio pašto adresas, kiti reikalingi duomenys. Paraiškoje turi būti nurodytas siūlomas konkretus nuompinigių dydis ir paaiškinama, kokiam tikslui konkurso dalyvis naudos nuomojamą turtą;
          15.2. juridinių asmenų registro išplėstinis išrašas arba atitinkamos užsienio valstybės institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje asmuo registruotas) išduotas dokumento ar priesaikos deklaracijos, liudijančios, kad juridinis asmuo yra įregistruotas ir veikiantis įstatymų nustatyta tvarka bei turi teisę verstis atitinkama veikla, tinkamai patvirtintos kopijos (šie reikalavimai taikomi juridiniams asmenims);
           15.3. kredito įstaigos kvitas, mokėjimo išrašas, kuriame pažymėta, kad konkurso dalyvis į nuomotojo skelbime nurodytą banko sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui
             16. Pasiūlymas turi būti pasirašytas įmonės vadovo ar jo įgalioto atstovo. Jeigu pateikti dokumentai pasirašyti ne įmonės vadovo, atitinkamai pridedamas įgaliojimas.
              17. Nuomotojo atstovas registruoja Konkurso dalyvių vokus su pasiūlymais: ant gauto voko nurodo gavimo datą ir laiką.
               18. Alternatyvių pasiūlymų pateikti negalima. Konkurso dalyvių pasiūlymai galioja iki Nuomos sutarties su Konkurso laimėtoju sudarymo dienos.

V. VOKŲ SU PASIŪLYMAIS ATPLĖŠIMAS, PASIŪLYMŲ NAGRINĖJIMAS

               19. Vokai su pasiūlymais bus atplėšiami 2026 m. rugsėjo 21 d. 10.00 val. Telšių rajono savivaldybės administracijos Luokės seniūnijoje, Kuršėnų g. 1, Luokės mstl., Telšių r. sav.,  201 kab. Konkursas laikomas įvykusiu, jeigu jame dalyvauja nors vienas Konkurso dalyvis. Jeigu dalyvauti patalpų nuomos Konkurse neužsiregistravo nė vienas dalyvis, Konkursas laikomas neįvykusiu.
Viešas nuomos konkursas vykdomas vadovaujantis Telšių rajono savivaldybei nuosavybės teise priklausančio turto nuomos tvarkos aprašu, patvirtintu Telšių rajono savivaldybės tarybos 2026 m. rugsėjo 27 d. sprendimu Nr. T1-237 „Dėl Telšių rajono savivaldybei nuosavybės teise priklausančio turto nuomos tvarkos aprašo patvirtinimo“.


